



2

Сыбайлас жемқорлық тәуекелдерін сыртқы талдау объектілерінің сыбайлас жемқорлық құқықбұзушылықтарды жасауға ықпал ететін себептер мен жағдайларды жою жөніндегі ұсынымдардың орындалуына жүргізілген мониторингтің нәтижелері туралы ақпарат

Ақмола облысы бойынша сот сараптамалары институтының филиалы қызметінде

	Қазақстан Республикасы Әділет министрлігі «Сот сараптамалары орталығы» РМҚК Ақмола облысы бойынша сот сараптамалары институтының (бұдан әрі – Институт) қызметіндегі сыбайлас жемқорлық тәуекелдерін сыртқы талдау нәтижелері бойынша іс-шараларды орындау шеңберінде әзірленген ұсынымдардың орындалуына мониторинг жүргізілді.
	Талдау нәтижелері бойынша нормативтік-құқықтық реттеуді жетілдіруге, ішкі бақылауды күшейтуге, мемлекеттік сатып алудың ашықтығын арттыруға, әкімшілік процестерді жетілдіруге және қызметті цифрландыруға бағытталған 28 ұсыным әзірленді.
	Ұсынымдарды іске асыру мақсатында Институтпен лауазымдық нұсқаулықтар мен ішкі регламенттерге тиісті өзгерістер енгізілген бұйрық қабылданды. Қызметкерлердің өкілеттіктері мен жауапкершілігі нақтыланды, бұзушылықтар туралы хабардар ету, құжаттарды тіркеу және бұрыштама қою тәртібі белгіленді, функциялардың бөлінуі және мүдделер қақтығысының болмауы қамтамасыз етілді.
	Есепке алу құжаттамасын жүргізу және мемлекеттік сатып алу бойынша ішкі бақылау күшейтілді. Тиісті тексерулер мен лауазымды тұлғаларға нұсқамалар жүргізіліп, олардың нәтижелері хаттамамен ресімделді. Бір көзден сатып алуды құжаттамалық негіздеуді қамтамасыз ету, шарттарға сыбайлас жемқорлыққа қарсы ережелерді енгізу және олардың міндетті түрде заңгерлік тексеруден өтуі бойынша шаралар қабылданды.
	Ерекше есепте тұратын препараттармен жұмыс процестерінің ашықтығын арттыру мақсатында бейнебақылау жүйесі енгізілді, бұл тиісті пайдалануға беру актісімен расталады.
	Цифрландыру бөлігінде ақпараттық жүйенің пайдаланылуына бақылауды күшейту бойынша шаралар қабылданды, пайдаланушылардың әрекеттеріне күн сайынғы мониторинг енгізілді, сарапшыларға дұрыс емес мәліметтерді енгізгені үшін дербес жауапкершілік туралы ескертілді. Сот сараптамалары орталығына жүйенің техникалық шектеулерін жою және артық қолжетімділік құқықтарын алып тастау бойынша ұсыныстар жолданды.
	Осылайша, мониторинг нәтижесінде Институтпен 28 ұсынымның 23-і орындалғаны, 5 ұсыным орындалу үстінде екені анықталды.






